Kui ma korra selle teemaga siin algust tegin, siis ilmselt on ilus ka jätkata. Palusin teema Sergei Metlev vs. Tallinna Mustamäe Reaalgümnaasium juba pikka aega tagasi lisada tänase Mustamäe halduskogu koosoleku päevakorda. Täiesti loogiline on, et halduskogu esimees Igor Kravtšenko seda teinud ei ole. Märkasin seda oma suures geniaalsuses kontrollida muidugi alles täna varahommikul.    Mis seal ikka. Eks tuleb asjaosalistelt aru pärida. Saatsin allpool oleva kirja halduskogule ning Mustamäe linnaosa vanem Kalle Mihkelsile.